Det er uvist hvorfor, men fredag morgen klokken halv fem valgte en 22-årig Sampdoria-fan at nikke en tilfældig forbipasserende en skalle. Overfaldet skete på Boulevarden, og mens gerningsmanden fik lov til at køle af på politistationen, blev offeret bragt til skadestuen for at blive tilset af en læge. Vagthavende ved Nordjyllands Politi i Aalborg oplyser til TV2/Nord, at den 22-årige erkendte forholdet, og efter endt afhøring fik han lov til at tage hjem til Horsens.

Opsummering:
Den 22-årige der fredag morgen overfaldt en tilfældig forbipasserende på Boulevarden i Aalborg, erkendte forholdet, og fik derefter lov til at tage hjem.